钦定古今图书集成/方舆汇编/职方典/第1283卷 > 《按东安》顾福
## 钦定古今图书集成/方舆汇编/职方典/第1283卷 > 《按东安》顾福

匹马东安百里遥，喜闻载路《太平谣》。“村中不识催租
吏，谷口常逢弛担樵。”野火没痕春意转，江天初霁瘴
烟消。衮衣此日无能补，羽翼还思奋九霄。

又

万木山园小县城，居民十载不闻兵。春风南亩耕锄
力，夜月千门机轴声。潦倒自怜新白发，疮痍谁念此
苍生。倦来一觉《梅花梦》，仿佛重登海上瀛。